Selvom det kan ligne badeferie på billederne fra Spanien, er det langtfra tilfældet. Det fortæller TV2 Nords journalister, som følger spillerne fra Nordjylland. Spillerne træner to gang dagligt på anlægget i det sydspanske: - Det ser ud til at gå rigtig godt. Der virker til at være en god intensitet. De går mere og mere til den for hver dag. Der er en træningskamp på fredag, hvor de skal gøre et godt indtryk. Cheftræner Erik Hamrén er også meget tilfreds med holdets træninger på anlægget i Oliva Sports Center. - Jeg synes, at vi har trænet meget hårdt med god intensitet. Træningen i morgen bliver mere med fokus på kampen på fredag, siger Erik Hamrén. Fredag spiller AaB den første træningskamp under træningslejren i Spanien, når de møder svenske Sirius. Erik Hamrén vil endnu ikke afsløre, hvem som spiller fra start i den kamp, og der er hård kamp om mange pladser på holdet. Blandt andet på målmandsposten, hvor tre målmænd kæmper om at få lov til at vogte målet. - De kommer alle til at spille i vores to kampe hernede. Det var meningen, at de skulle spille en kamp hver, men nu spiller vi kun to kampe, så vi kommer til at bytte ud, siger Erik Hamrén. Efter dagens træning blev det tid til en dukkert. Med på træningsturen er træner Erik Hamren og mentaltræneren Martin Langagergaard, der viste vejen med hovedspring. - Det var okay og lige til køle lidt af på, og selvom det se dejligt ud, så er det koldt, men kommer man over i solen, er det rigtig dejligt, siger Lucas Andersen efter at han var hoppet op af den 5 grader kolde pool igen.

Opsummering:
Det er dag fem i Aab's træningslejr i Spanien.